

**"Қазақстан Республикасының автомобиль жолдарымен жүруге арналған автокөлік құралдарының жол берілетін параметрлерін бекіту туралы" Қазақстан Республикасы Инвестициялар және даму министрінің міндетін атқарушының 2015 жылғы 26 наурыздағы № 342 бұйрығына өзгерістер енгізу туралы**

Қазақстан Республикасы Индустрия және инфрақұрылымдық даму министрінің 2022 жылғы 24 наурыздағы № 151 бұйрығы. Қазақстан Республикасының Әділет министрлігінде 2022 жылғы 25 наурызда № 27221 болып тіркелді

      БҰЙЫРАМЫН:

      1. "Қазақстан Республикасының автомобиль жолдарымен жүруге арналған автокөлік құралдарының жол берілетін параметрлерін бекіту туралы" Қазақстан Республикасы Инвестициялар және даму министрінің міндетін атқарушының 2015 жылғы 26 наурыздағы № 342 бұйрығына (Нормативтік құқықтық актілерді мемлекеттік тіркеу тізілімінде № 11009 болып тіркелген) мынадай өзгерістер енгізілсін:

      көрсетілген бұйрықпен бекітілген Қазақстан Республикасының автомобиль жолдарымен жүруге арналған автокөлік құралдарының жол берілетін параметрлерінде:

      1-тармақ мынадай редакцияда жазылсын:

      "1. Автокөлік құралдарының жол берілетін габариттік параметрлері мен басқа да сызықтық өлшемдері төменде келтірілген мәндерден (метрмен) аспауы тиіс:

      1) жол берілетін ұзындығы:

      жеке автокөлік құралдары:

      М1, N және О (тіркеме) санатты 12,0;

      М2 және М3 санаты 13,5;

      біліктері екіден көп М2 және М3 санатты 15,0;

      тіркемесі бар М2 және М3 санаты 18,75;

      М2 және М3 санатты буындастырылған автобустар 18,75;

      құрамында тартқыш пен тіркеме (жартылай тіркеме) бар автопойыздар 20,0;

      2) жол берілетін ені:

      барлық автокөлік құралдары 2,55;

      автокөлік құралдарының изотермиялық шанақтары 2,6;

      3) жол берілетін биіктігі:

      барлық автокөлік құралдары 4,0.";

      4-тармақ алып тасталсын;

      13-тармақ мынадай редакцияда жазылсын:

      "13. Автокөлік құралдарының жол берілетін салмақтары төменде келтірілген мәндерден (тоннамен) аспауы тиіс:

      1) дара автокөлік құралдары:

      М, N және О (тіркеме) санатты:

      екі білікті 18,0;

      үш білікті (М3 санатты буындастырылған автобустарды қоспағанда) 25,0;

      үш білікті дара автокөлік құралдары үшін әр жетекші білік екі қатарлы доңғалақпен жабдықталып және әр білікке түсетін жүктеме 9,5 тоннадан аспаған жағдайда жүктемені 1 тоннаға асыруға жол беріледі;

      М3 санатты буындастырылған автобустар 28,0;

      төрт білікті, оның ішінде екі басқару білігі бар 32,0;

      бес білікті 38,0;

      алты және одан да астам білігі бар 44,0;

      2) құрамында тартқыш пен тіркеме (жартылай тіркеме) бар автопойыздар:

      үш білікті 28,0;

      төрт білікті 36,0;

      бес білікті 40,0;

      алты білікті 44,0;

      алты біліктен жоғары дара автокөлік құралдарына жол берілетін салмақтарының қосындысынан аспауы тиіс.".

      2. Қазақстан Республикасы Индустрия және инфрақұрылымдық даму министрлігінің Көлік комитеті заңнамада белгіленген тәртіппен:

      1) осы бұйрықты Қазақстан Республикасы Әділет министрлігінде мемлекеттік тіркеуді;

      2) осы бұйрықты Қазақстан Республикасы Индустрия және инфрақұрылымдық даму министрлігінің интернет-ресурсында орналастыруды қамтамасыз етсін.

      3. Осы бұйрықтың орындалуын бақылау жетекшілік ететін Қазақстан Республикасының Индустрия және инфрақұрылымдық даму вице-министріне жүктелсін.

      4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Қазақстан Республикасының*  *Индустрия және инфрақұрылымдық*  *даму министрі* | *К. Ускенбаев* |

      "КЕЛІСІЛДІ"

Қазақстан Республикасы

Қаржы министрлігі

      "КЕЛІСІЛДІ"

Қазақстан Республикасы

Ұлттық экономика министрлігі

      "КЕЛІСІЛДІ"

Қазақстан Республикасы

Ішкі істер министрлігі

      "КЕЛІСІЛДІ"

Қазақстан Республикасы

Энергетика министрлігі

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК